
EELARVEHINNANG
tööstuse, teadusuuringute ja energeetikakomisjonile, mis käsitleb ettepanekut võtta vastu Euroopa Parlamendi ja nõukogu määrus, millega kehtestatakse ajavahemikuks 2028–2034 teadusuuringute ja innovatsiooni raamprogramm „Euroopa horisont“, sätestatakse selle osalemis- ja levitamiseeskirjad ning tunnistatakse kehtetuks määrus (EL) 2021/695
(COM (2025)0543 – C10‑0164/2025 – 2025/0543(COD))
<Intro>Eelarvekomisjon esitas vastavalt kodukorra artiklile 58 ettepaneku kohta hinnangu ja jõudis järgmisele järeldusele:</Intro>
Eelarvekomisjon,
A.	arvestades, et Draghi aruandes märgitakse, et teadusuuringud ja innovatsioon on tootlikkuse ja inimeste heaolu üks peamisi edendajaid, mis on võimelised tekitama positiivset välismõju ning toetama ELi strateegilist autonoomiat ja sotsiaalset mudelit; arvestades, et aruandes toetatakse reformitud ja lihtsama programmi kavandamist, millega keskendutakse valitud prioriteetidele ja suurendatakse eelarvet 200 miljardi euroni; arvestades, et Draghi aruandes rõhutatakse ebapiisavat keskendumist läbimurdelistele uuendustele ELi praeguses innovatsioonisüsteemis;
B.	arvestades, et programmi „Euroopa horisont“ vahehindamises[footnoteRef:1] kinnitatakse selle suurt Euroopa lisaväärtust, asjakohasust ja tulemuslikkust; arvestades, et hindamises rõhutatakse asjaolu, et hoolimata taotluste keskmise edukuse määra tõusust 12 %-lt programmi „Horisont 2020“ puhul 16,4 %-le programmi „Euroopa horisont“ puhul (ja 9 %-lt 14 %-le osaluse laiendamise meetmega liitunud riikides), suudeti rahastada ainult 30 % kvaliteetsetest taotlustest ja kõigi nende rahastamiseks oleks olnud vaja veel 81,8 miljardit eurot; [1:  Komisjoni talituste 20. aprilli 2025. aasta töödokument „Interim Evaluation of the Horizon Europe Framework Programme for Research and Innovation“ (Teadusuuringute ja innovatsiooni raamprogrammi „Euroopa horisont“ (2021–2024) vahehindamine) (SWD(2025)0110).] 

C.	arvestades, et Budapesti deklaratsioonis korratakse, kui oluline on eraldada 2030. aastaks 3 % SKPst teadus- ja arendustegevusele; arvestades, et 26 aasta jooksul pärast Barcelona deklaratsiooni on vaid vähesed liikmesriigid selle eesmärgi saavutanud; arvestades, et programm „Euroopa horisont“ võib selle eesmärgi saavutamist toetada ning avaliku ja erasektori üksuste täiendavaid rahalisi vahendeid võimendada;
[bookmark: _Hlk224037259]D.	arvestades, et Letta aruandes tehakse ettepanek uue, „viienda vabaduse“ kohta, et edendada ühtsel turul teadusuuringuid, innovatsiooni ja haridust, mis nõuab tugevdatud ja täielikult toimivat Euroopa teadusruumi; arvestades, et programm „Euroopa horisont“ peaks aitama seda lisavabadust rakendada, sealhulgas toetades teadlaste liikuvust Euroopa teadusruumis;
E.	arvestades, et teadusuuringute ja innovatsioonivaldkonda on tähtis koondada vahendeid ning suuremaid investeeringuid ka mujalt kui avalikust sektorist, nii et vaja on elavdada ka erainvesteeringuid, et muuta teadusuuringud ja innovatsioon ettevõtjatele, sealhulgas VKEdele atraktiivseks investeerimisvaldkonnaks;
F.	arvestades, et püsivad erinevused teadusuuringute ja innovatsiooni tulemustes piiravad jätkuvalt ELi üldist konkurentsivõimet; arvestades, et tugevam lähenemine Euroopa teadusruumis on vajalik, et ületada innovatsioonilõhe ja saavutada tõeline tipptase kõigis liikmesriikides;
G.	arvestades, et käimasolev täiemahuline sõda Ukrainas näitab, kui tähtis on kahesuguse kasutusega tehnoloogia;
1.	on seisukohal, et programmi rahastamispaketti tuleks suurendada 154 miljardilt eurolt 200 miljardile eurole (2025. aasta hindades 177 miljardile eurole), et tugevdada tähtsamates sektorites innovatsiooni abil Euroopa konkurentsivõimet, toetada ELi teadusbaasi ja edendada uute lahenduste väljatöötamist ülemaailmsetele ühiskonnaprobleemidele, et tagada kõikide prioriteetide ja programmi eesmärkide saavutamiseks vajalik rahastuse tase ning aidata saavutada eesmärk eraldada 2030. aastaks 3 % SKPst teadus- ja arendustegevusega seotud kulutustele;
2.	on seisukohal, et programmi „Euroopa horisont“ tulemusliku rakendamise tagamiseks peavad alates 2028.–2034. aasta mitmeaastase finantsraamistiku algusest ja kogu selle programmitöö perioodi vältel olemas olema piisavad inim-, tehnilised ja IT-ressursid;
3.	juhib tähelepanu asjaolule, et teadusuuringud ja innovatsioon on pikaajalise konkurentsivõime peamised tõukejõud; on seetõttu seisukohal, et üldiselt järgmise finantsraamistiku rubriigi 2 ja eelkõige programmi „Euroopa horisont“ raames peaks seetõttu sekkumismeetmete eesmärk muu hulgas olema kaotada innovatsioonilõhe ELi ja ülemaailmse konkurentide vahel, et tugevdada Euroopa Liidu konkurentsivõimet, tagada sujuv üleminek tipptasemel teadusuuringutelt turustatavatele lahendustele ja anda Euroopa ettevõtjatele tehnoloogiline eelis, mille abil saaksid nad avatud ülemaailmses konkurentsis jõudsalt areneda;
4.	on seisukohal, et märkimisväärselt ressursse tuleks suunata julgeoleku, kahesuguse kasutuse ja kaitsega seotud tehnoloogiatele ning teadus- ja innovatsiooniprojektidele, et tugevdada tehnoloogilist suveräänsust ja vastupanuvõimet; märgib, et komisjon tegi ettepaneku kaitsealaste teadusuuringute eriprogrammi kohta, mis oleks Euroopa Konkurentsivõime Fondi osa; väljendab heameelt asjaolu üle, et programm „Euroopa horisont“ on jätkuvalt pühendunud tsiviil- ja kahesuguse kasutusega teadusuuringute toetamisele;
5.	juhib tähelepanu asjaolule, et artiklis 6 osutatud summa on eelarvepunktide tasandil jaotatud soovituslikult vaid seitsmeks, võrreldes 15 eelarvereaga perioodil 2021–2027; väljendab muret selle üle, et puudub prognoositav eelarve paljude meetmete jaoks, eelkõige I ja III samba raames, kus toetusesaajatel puudub selge rahastamispakett; märgib murega, et see annaks komisjonile suure vabaduse muuta rakendamise ajal kuluprioriteete ja teha nende üle otsuseid, ilma et see annaks programmist kasu saavatele teadlastele, novaatoritele ja VKEdele lisaväärtust; soovitab määrata alusaktis kindlaks iga samba ja allprogrammi soovituslikud allpaketid, et suurendada pikaajalist prognoositavust, läbipaistvust ja demokraatlikku vastutust;
6.	märgib, et Euroopa Innovatsiooni- ja Tehnoloogiainstituut (EIT) on edendanud mitme põlvkonna teadmus- ja innovatsioonikogukondi, kasutades ära ELi teadusuuringute ja innovatsiooni ökosüsteemi tugevust; on seisukohal, et EIT peaks toetama teadmus- ja innovatsioonikogukondi, jagades parimaid tavasid, toetades avaliku sektori vahendite haldamist ning luues teadmus- ja innovatsioonikogukondade ülest lisaväärtust; nõuab, et EIT-le eraldataks piisavad finants- ja inimressursid, tagades, et sellel detsentraliseeritud asutusel on piisalt vahendeid oma edasiste volituste ja talle usaldatud ülesannete täitmiseks;
7.	juhib tähelepanu sellele, et programm „Euroopa horisont“ peaks jääma täielikult autonoomseks ja sõltumatuks programmiks, mis tagab samal ajal ühtlustatud strateegiliste prioriteetide kaudu sidususe ja vastastikuse täiendavuse Euroopa Konkurentsivõime Fondiga, ilma et see piiraks programmi enda juhtimist, tippsaavutustel põhinevaid hindamiskriteeriume ja sõltumatut reguleerimist; rõhutab, et samal ajal peab programmi „Euroopa horisont“ ka edaspidi kooskõlastama kõigi teiste ELi programmidega, mis võivad olla seotud innovatsiooni ja teadusuuringutega, alates haridusest ja tervishoiust kuni investeeringute ligimeelitamise ja meie ettevõtjate konkurentsivõime suurendamiseni; võtab teadmiseks programmi „Euroopa horisont“ ja Euroopa Konkurentsivõime Fondi kavandatava koostoime; jagab hinnangut, et need kaks programmi peaksid tegema tihedat koostööd, et tagada ELi eelarve sobivus Euroopa novaatorite toetamiseks alusuuringutest kuni turustamiseni; rõhutab sellega seoses, et mis tahes programmidevaheline koostöö peab nõuetekohaselt kajastuma programmi tulemusaruandes; rõhutab, et programmide suurem vastastikune täiendavus ei tohi kaasa tuua ebaproportsionaalset keerukust toetusesaajate jaoks; nõuab, et ELi rahastus oleks selgem, kättesaadavam ja sidusam, et hõlbustada rahaliste vahendite kasutuselevõttu ja maksimeerida investeeringute mõju;
8.	rõhutab murega, et liikmesriikide vahel on teadusuuringute ja innovatsiooni valdkonnas püsiv struktuurne lõhe ning nõuab suuremaid jõupingutusi selle lõhe ületamiseks ELis;
9.	tunnistab, et paindlikkus on komisjoni välja pakutud mitmeaastase finantsraamistiku 2028–2034 oluline osa; tuletab siiski meelde vajadust tagada programmile „Euroopa horisont“ prognoositavad ja piisavad iga-aastased vahendid, võttes arvesse teadus- ja innovatsiooniprojektide pikaajalist olemust; on seisukohal, et programmi iga punkti eelarveassigneeringute soovituslik jaotus tagaks lõplikele toetusesaajatele prognoositavuse, jätmata eelarvepädevaid institutsioone ilma nende eelisõigustest; 
10.	peab kahetsusväärseks, et finants- ja digiselgituses ei ole esitatud piisavalt üksikasjalikku esialgset eelarve liigendust, hõlmates ainult viit eelarverida, võrreldes 44 eelarvereaga perioodil 2021–2027; on seisukohal, et see takistab järelevalvet, prognoositavust ja eelarvepädevate institutsioonide suutlikkust poliitilisi prioriteete iga-aastases eelarvemenetluses täpselt kindlaks määrata; väljendab muret, et liiga üldine eelarvestruktuur hõlbustaks oluliselt ümberpaigutusi ilma eelarvepädevate institutsioonide otsuseta; soovitab seetõttu üksikasjalikumat liigendust, mis kajastaks nõuetekohaselt programmi eesmärke ja struktuuri ning suurendaks läbipaistvust, vastutust ja parlamentaarset kontrolli; tuletab meelde, et eelarve liigendus peab olema kooskõlas finantsmääruse[footnoteRef:2] artikli 47 lõikega 2, milles on sätestatud, et iga jaotis peab vastama teatavale poliitikavaldkonnale ja iga peatükk üldjuhul teatavale programmile või tegevusalale kooskõlas sihtotstarbelisuse, usaldusväärse finantsjuhtimise ja läbipaistvuse põhimõtetega; rõhutab, et eelarve liigendus on parlamendi läbirääkimispositsiooni lahutamatu osa ja seda tuleb arutada institutsioonidevahelistel läbirääkimistel; on sellega seoses seisukohal, et läbivaadatud finants- ja digiselgitus peab olema lõpliku poliitilise kokkuleppe osa; [2:  Euroopa Parlamendi ja nõukogu 23. septembri 2024. aasta määrus (EL, Euratom) 2024/2509, mis käsitleb liidu üldeelarve suhtes kohaldatavaid finantsreegleid (ELT L, 2024/2509, ELI: http://data.europa.eu/eli/reg/2024/2509/oj).
] 

11.	rõhutab, et piisavalt üksikasjalikud ja usaldusväärsed õigusaktid koos asjakohase valitsemistasandiga on eelarve täitmisel eelarveotsuste nõuetekohase tegemise ja piisava parlamentaarse järelevalve eeltingimus; on seisukohal, et halvasti toimiv juhtimismehhanism ei kompenseeri parlamendi seadusandliku või eelarvepädevuse kaotust ega sobi sellise programmi juhtimiseks, mis toetab tööd teaduse, tehnoloogia ja innovatsiooni eesliinil, pidades eelkõige silmas, et mõne strateegilise sektori innovatsioonitsükleid mõõdetakse nädalate või kuudega, samas kui juhtimismehhanism on aastaid kestev menetlus;
12.	on seisukohal, et kõik sisulised poliitikavalikud, sealhulgas kuluprioriteedid ja rahaeraldised, tuleb kindlaks määrata programmi „Euroopa horisont“ alusaktis, austades täielikult Euroopa Parlamendi kui kaasseadusandja ja ühe ELi eelarvepädeva institutsiooni õigusi; tuletab meelde, et kõik mitteolemuslikud elemendid, mis on seotud alusaktiga mittehõlmatud poliitikavalikutega, sealhulgas tööprogrammid, tuleb vastu võtta delegeeritud õigusaktidega;
13.	rõhutab, et programmi rakendamine ja arendamine peaks olema läbipaistev, austades samal ajal Euroopa väärtusi ning inimõigusi ja rahvusvahelist õigust, mida toetavad demokraatlikud institutsioonid;
14.	tuletab meelde, et ettepanek sisaldab eelarvelise tagatise kasutamise võimalust; rõhutab, et raamprogrammi „Euroopa horisont“ raames tehtavate laenutehingute mõju eelarvele tuleb selgelt kindlaks määrata, läbipaistvalt esitada ja jälgida hoolikalt kogu mitmeaastase finantsraamistiku perioodi jooksul; rõhutab, et kõigis selliste tehingutega seotud otsustes tuleb täielikult austada kaasseadusandjate volitusi ja eelarvepädevate institutsioonide õigusi; rõhutab, et selliseid vahendeid tuleks kasutada strateegiliselt, et maksimeerida ELi rahastamise mõju, tõhusust ja kestlikkust, tagades samal ajal täieliku läbipaistvuse, usaldusväärse riskijuhtimise ja eelarvepädevate institutsioonide õiguste austamise; tuletab meelde, et ELi finantshuve tuleks kaitsta muu hulgas meetmetega, millega tagatakse Euroopa Pettustevastasele Ametile ja Euroopa Prokuratuurile täielik juurdepääs auditeeritavatele andmetele ja uurimisõigus ning Euroopa Kontrollikojale auditeerimisõigus;
15.	rõhutab, et Euroopa Innovatsiooninõukogu (EIC), eelkõige innovatsiooninõukogu fondi, sealhulgas Euroopa kasvufirmade fondi eesmärk on toetada ELi jaoks pikaajalise strateegilise väärtusega Euroopa süvatehnoloogia idu- ja kasvufirmasid, mis on kooskõlas Draghi aruande eesmärkidega; tuletab meelde, et Euroopa Innovatsiooninõukogu on ainulaadne vahend, mis koondab ELi vahendid ja erainvestorite rahastuse, andes idu-, arengu- ja kasvufirmadele ligipääsu märkimisväärsele kapitalile; nõuab tungivalt, et Euroopa kasvufirmade fond jätkaks järgmise mitmeaastase finantsraamistiku raames oma missiooni Euroopa Innovatsiooninõukogus; rõhutab, et usaldusväärse eelarvekontrolli tagamiseks ja ELi eelarve maine kahjustamise vältimiseks tuleb kehtestada kaitsemeetmed; märgib sellega seoses, et võttes arvesse Euroopa Innovatsiooninõukogu ainulaadsust ja vajadust tegutseda kiiresti muutuval ülemaailmsel riskikapitaliturul, kus märkimisväärne kapitalikahju on vältimatu, võib vajaduse korral ette näha sihipärased erandid finantsmäärusest, tehes koostööd eelarvekomisjoni ja eelarvekontrollikomisjoniga; rõhutab, et need erandid peavad olema põhjalikult põhjendatud ega tohiks kahjustada parlamendi kui eelarvepädeva institutsiooni eelisõigusi; tuletab meelde, kui oluline on investeerida Euroopa strateegilistesse sektoritesse, sealhulgas tehisintellekti, kvanttehnoloogiasse ning kahesuguse kasutusega, kaitse- ja puhtasse tehnoloogiasse, et suurendada konkurentsivõimet ja Euroopa strateegilist autonoomiat;
16.	rõhutab vajadust toetada kasvufirmasid ja aidata Euroopa idufirmadel tulla toime nn surmaoruga, kus turustamise puudumine toob sageli kaasa pankroti või ümberpaigutamise väljapoole ELi; rõhutab, et programm „Euroopa horisont“ peaks asetama teadusuuringud ja innovatsiooni ELi majandus- ja investeerimisstrateegia keskmesse, samas kui Euroopa Konkurentsivõime Fond peaks keskenduma kiirendatud arengule, rakendamisele ja tööstuse konkurentsivõimele ning Euroopa parimate väljavaadetega teadusuuringute ja innovatsiooni laiendamisele ja kasutuselevõtule Euroopa mastaabis;
17.	tuletab meelde, et programm „Euroopa horisont“ peaks hõlmama nii avatud (alt-üles) kui ka üldist (ülevalt-alla) lähenemisviisi tihedas koostöös ja koostoimes Euroopa Konkurentsivõime Fondi ja selle poliitikaharudega, eelkõige kahesuguse kasutusega tehnoloogia puhul, mida saaks Euroopa Konkurentsivõime Fondi raames laiendada; rõhutab, et selline koostoime ning keskendumine tõhususele ja tulemuslikkusele on usaldusväärse finantsjuhtimise põhimõtte järgimiseks hädavajalik;
18.	tuletab meelde, et kõigi taotlejate, eelkõige väiksemate või keskmise suurusega projektide haldusmenetlusi tuleb lihtsustada, et soodustada VKEde ja idufirmade suuremat osalemist, sealhulgas vähendada taotluste esitamise koormust ja kiirendada toetuste väljamaksmist; rõhutab sellega seoses, et programm peaks hõlbustama igat liiki sidusrühmade, eelkõige uute tulijate, VKEde, uuenduslike idu- ja kasvufirmade, akadeemiliste ringkondade ning uute sihtrühmade osalemist, eelkõige riiklike kontaktpunktide kaudu, mis peavad suhtlema muude ELi programmide asjaomaste tugistruktuuridega;
19.	rõhutab, et sihtotstarbelise välistulu kasutamine programmi „Euroopa horisont“ raames peab olema täiesti läbipaistev ja alluma tõhusale parlamentaarsele kontrollile; võtab sellega seoses teadmiseks sätted, mis käsitlevad mis tahes osaleva kolmanda riigi ja muude rahastajate rahalist panust; rõhutab, et kui juhtiv komisjon peaks kaaluma sihtotstarbelise välistuluga seotud sätete muutmist, tuleks seda teha koostöös eelarvekomisjoni ja teiste komisjonidega, et tagada järjepidev lähenemisviis;
20.	tuletab meelde ettepanekut võtta vastu määrus, millega kehtestatakse eelarvekulude jälgimise ja eelarve tulemuslikkuse raamistik ning muud ELi programmide ja tegevuste horisontaalsed normid (edaspidi „tulemusraamistiku määrus“), millega kehtestatakse tulemusnäitajate ühtsustatud loetelu ning seire- ja hindamissätted, kusjuures mõned tulemusnäitajad ning seire- ja hindamissätted on asjakohased ka programmi „Euroopa horisont“ puhul; tuletab meelde, et horisontaalseid põhimõtteid tuleks võimaluse korral ja asjakohasel juhul kohaldada kooskõlas valdkondlike normidega, nagu on sätestatud uuesti sõnastatud finantsmääruses, tagamaks, et nende kohaldamisel võetakse nõuetekohaselt arvesse valdkondlike programmide eripära; rõhutab, et mis tahes muudatused programmi ülesehituses, eesmärkides ja rahastamiskõlblikes meetmetes peavad asjakohaselt kajastuma tulemusraamistiku määruse asjakohastes sätetes ja I lisas, mis on osa selle määruse muutmise ja selle üle peetavate läbirääkimiste protsessist; juhib tähelepanu asjaolule, et kuigi valdkondlike õigusaktidega võib tulemusraamistiku määrust täiendada, näiteks programmide hindamise osas, tuleks tagada nende kooskõla tulemusraamistiku määruse sätetega;
21.	on seisukohal, et teadusuuringutega seotud vabastatud kulukohustusi tuleks summasid kunstlikult piiramata taaskasutada, et aidata tugevdada liidu teadussuutlikkust, mida finantsmääruse raames ei ole ette nähtud; on samuti seisukohal, et rahastamisvahenditest tagasisaadavad vahendid peaksid jääma programmi „Euroopa horisont“ raames kättesaadavaks.

	34.	Kui programmi raames antakse liidu toetust eelarvelise tagatise või rahastamisvahendina (välja arvatud EIC, sealhulgas Euroopa kasvufirmade fondi alla kuuluvad rahastamisvahendid), sealhulgas juhul, kui seda kombineeritakse tagastamatu toetusega segarahastamistoimingu raames, tuleks sellist toetust anda üksnes Euroopa Konkurentsivõime Fondi InvestEU instrumendi kaudu kooskõlas Euroopa Konkurentsivõime Fondi InvestEU instrumendi kohaldatavate eeskirjadega.


</Amend>
<Amend>Muudatusettepanek		<NumAm>2</NumAm>
<DocAmend>Ettepanek võtta vastu määrus</DocAmend>
<Article>Põhjendus 36 a (uus)</Article>
	

	Komisjoni ettepanek
	Muudatusettepanek

	
	(36a)	Programmi „Euroopa horisont“ ja teiste liidu rahastamisvahendite (sealhulgas Euroopa Konkurentsivõime Fondi) vastastikune täiendavus ei tohiks tulla kulude jälgitavuse ega eelarvepädevate institutsioonide õiguste arvelt. Programmi „Euroopa horisont“ panus ühiselt rahastatavatesse meetmetesse peaks jääma eelarvetsükli kõigis etappides selgelt kindlaksmääratavaks ja seda tuleks nõuetekohaselt kajastada programmi tulemusaruandes.


</Amend>

<Amend>Muudatusettepanek		<NumAm>3</NumAm>
<DocAmend>Ettepanek võtta vastu määrus</DocAmend>
<Article>Põhjendus 37 b (uus)</Article>
	

	Komisjoni ettepanek
	Muudatusettepanek

	
	(37b)	Käesoleva määruse sätted ja selle juhtimiskord peaksid soodustama eelarvepädevate institutsioonide nõuetekohast otsuste tegemist ja asjakohast parlamentaarset järelevalvet. Eelkõige tuleks eelarve liigenduses nõuetekohaselt kajastada programmi sisestruktuuri mis tahes täpsustusi, võttes kasutusele vastavad eelarveread.


</Amend>
<Amend>Muudatusettepanek		<NumAm>4</NumAm>
<DocAmend>Ettepanek võtta vastu määrus</DocAmend>
<Article>Põhjendus 37 c (uus)</Article>
	

	Komisjoni ettepanek
	Muudatusettepanek

	
	(37c)	Kooskõlas finantsmääruse artikli 15 lõikega 3 tehakse teadusuuringutega seotud vabastatud kulukohustused uuesti kättesaadavaks, et aidata tugevdada liidu teadussuutlikkust, ilma et eelarvepädevatele institutsioonidele kehtestataks iga‑aastases eelarvemenetluses mingeid ennetavaid piiranguid. 


</Amend>

<Amend>Muudatusettepanek		<NumAm>5</NumAm>

<DocAmend>Ettepanek võtta vastu määrus</DocAmend>
<Article>Põhjendus 38 a (uus)</Article>
	

	Komisjoni ettepanek
	Muudatusettepanek

	
	(38a)	Käesoleva määruse mõju liidu eelarvele hinnati+ kooskõlas Euroopa Liidu toimimise lepingu artikli 310 lõikega 4. Selle rakendamiseks tuleks eraldada piisavad rahalised vahendid ja inimressursid, võttes samal ajal arvesse selle rahastamise mõju muudele liidu programmidele või poliitikavaldkondadele ning tagades selle kooskõla mitmeaastase finantsraamistikuga, omavahendite süsteemiga ja asjaomase institutsioonidevahelise kokkuleppega ning Euroopa Parlamendi ja nõukogu määruses (EL, Euratom) 2024/2509[1] sätestatud eelarvepõhimõtetega.

	
	____________________

	
	+ Pro memoria: Euroopa Parlamendi eelarvekomisjoni 23. juuni 2026. aasta eelarvehinnang, mis käsitleb ettepanekut võtta vastu nõukogu otsus Euroopa Parlamendi ja nõukogu määruse kohta, millega kehtestatakse ajavahemikuks 2028–2034 teadusuuringute ja innovatsiooni raamprogramm „Euroopa horisont“, sätestatakse selle osalemis- ja levitamiseeskirjad ning tunnistatakse kehtetuks määrus (EL) 2021/695 (COM(2025)0543).

	
	[1] Euroopa Parlamendi ja nõukogu 23. septembri 2024. aasta määrus (EL, Euratom) 2024/2509, mis käsitleb liidu üldeelarve suhtes kohaldatavaid finantsreegleid (ELT L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
[bookmark: _Hlk233194052][bookmark: _Hlk233194012]<Amend>Muudatusettepanek		<NumAm>6</NumAm>
<DocAmend>Ettepanek võtta vastu määrus</DocAmend>
<Article>Artikkel 6 – lõige 1</Article>
	

	Komisjoni ettepanek
	Muudatusettepanek

	1.	Raamprogrammi esialgne rahastamispakett ajavahemikuks 1. jaanuarist 2028 kuni 31. detsembrini 2034 on 175 002 000 000 eurot jooksevhindades.
	1.	Programmi rahastamispakett määruse rakendamiseks aastatel 2028–2034 on 200 003 562 000 eurot jooksevhindades (177 010 000 000 eurot 2025. aasta hindades).


</Amend>
<Amend>Muudatusettepanek		<NumAm>7</NumAm>
<DocAmend>Ettepanek võtta vastu määrus</DocAmend>
<Article>Artikkel 7 – lõige 2 a (uus)</Article>
	

	Komisjoni ettepanek
	Muudatusettepanek

	
	2a.	Erandina finantsmääruse artikli 212 lõike 3 esimesest, teisest ja neljandast lõigust kasutatakse käesoleva määruse ja selle eelkäijate alusel loodud ja Euroopa Konkurentsivõime Fondi kaudu eraldatud rahastamisvahendite tulusid, tagasimakseid ja sissenõutud summasid [alates 1. jaanuarist 2028 / programmi alguskuupäevast] liidu toetuse andmiseks programmist „Euroopa horisont“. Erandina artikli 21 lõike 3 punktist f ja kooskõlas finantsmääruse artikli 21 lõikega 5 käsitatakse neid vahendeid programmi „Euroopa horisont“ sihtotstarbelise välistuluna. Euroopa Innovatsiooninõukogu fondi rakendatavatest rahastamisvahenditest saadav tulu, tagasimaksed ja sissenõutud summad jäävad Euroopa Innovatsiooninõukogu fondi saldole.


</Amend>
<Amend>Muudatusettepanek		<NumAm>8</NumAm>
<DocAmend>Ettepanek võtta vastu määrus</DocAmend>
<Article>Artikkel 7 – lõige 2 b (uus)</Article>
	

	Komisjoni ettepanek
	Muudatusettepanek

	
	2b.	Kulukohustuste assigneeringud, mis vastavad nende kulukohustuste summale, mis vabastati teadusprojektide täieliku või osalise rakendamata jätmise tõttu, tehakse eelarvemenetluse raames programmi jaoks uuesti kättesaadavaks, eelistades sama eesmärgiga projekte.


</Amend>
<Amend>Muudatusettepanek		<NumAm>9</NumAm>
<DocAmend>Ettepanek võtta vastu määrus</DocAmend>
<Article>Artikkel 10 – lõige 3</Article>
	

	Komisjoni ettepanek
	Muudatusettepanek

	3.	Kui liidu toetust antakse eelarvelise tagatise või rahastamisvahendina (välja arvatud Euroopa Innovatsiooninõukogu (fond) alla kuuluvad rahastamisvahendid), sealhulgas juhul, kui seda kombineeritakse tagastamatu toetusega segarahastamistoimingu raames, antakse seda üksnes Euroopa Konkurentsivõime Fondi InvestEU instrumendi kaudu ning seda rakendatakse kooskõlas Euroopa Konkurentsivõime Fondi InvestEU instrumendi kohaldatavate eeskirjadega sellel eesmärgil sõlmitud rahalist toetust käsitleva lepingu või tagatislepingu kaudu. Kui raamprogrammis kasutatakse Euroopa Konkurentsivõime Fondi InvestEU instrumenti, nähakse ette eraldised eelarvelise tagatise jaoks ja rahastamisvahendite rahastamine, sealhulgas juhul, kui toetust kombineeritakse tagastamatu toetusega segarahastamistoimingu raames. 
	3.	Kui liidu toetust antakse eelarvelise tagatise või rahastamisvahendina (välja arvatud Euroopa Innovatsiooninõukogu (fond), sealhulgas Euroopa kasvufirmade fondi alla kuuluvad rahastamisvahendid), sealhulgas juhul, kui seda kombineeritakse tagastamatu toetusega segarahastamistoimingu raames, antakse seda üksnes Euroopa Konkurentsivõime Fondi InvestEU instrumendi kaudu ning seda rakendatakse kooskõlas Euroopa Konkurentsivõime Fondi InvestEU instrumendi kohaldatavate eeskirjadega sellel eesmärgil sõlmitud rahalist toetust käsitleva lepingu või tagatislepingu kaudu. Kui raamprogrammis kasutatakse Euroopa Konkurentsivõime Fondi InvestEU instrumenti, nähakse ette eraldised eelarvelise tagatise jaoks ja rahastamisvahendite rahastamine, sealhulgas juhul, kui toetust kombineeritakse tagastamatu toetusega segarahastamistoimingu raames Euroopa Konkurentsivõime Fondi määrusega kehtestatud eelarvelise tagatise maksimumsumma piires. 


</Amend>
</RepeatBlock-Amend>

	1. Huvide esindajad, kes kuuluvad kohustuslikku läbipaistvusregistrit käsitleva institutsioonidevahelise kokkuleppe kohaldamisalasse

	Marie Curie Alumni Association

	2. Kolmandate riikide ametiasutuste, sealhulgas nende diplomaatiliste esinduste ja saatkondade esindajad

	Puuduvad

